CELEX: C2005/106/10
Language: el
Date: 2005-04-30 00:00:00
Title: Απόφαση του Δικαστηρίου (έκτο τμήμα), της 3ης Μαρτίου 2005, στην υπόθεση C-195/03 (αίτηση εκδόσεως προδικαστικής αποφάσεως του Hof van Beroep te Antwerpen): Ministerie van Financiën κατά Merabi Papismedov κ.λπ. (Κοινοτικός τελωνειακός κώδικας — Προσκόμιση των εμπορευμάτων στο τελωνείο — Έννοια — Σιγαρέτα που διασαφήθηκαν με την περιγραφή «μαγειρικά σκεύη» — Γένεση τελωνειακής οφειλής κατά την εισαγωγή — Οφειλέτης της τελωνειακής οφειλής)

30.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/6
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (έκτο τμήμα)
   της 3ης Μαρτίου 2005
   στην υπόθεση C-195/03 (αίτηση εκδόσεως προδικαστικής αποφάσεως του Hof van Beroep te Antwerpen): Ministerie van Financiën κατά Merabi Papismedov κ.λπ. (1)
   
   (Κοινοτικός τελωνειακός κώδικας - Προσκόμιση των εμπορευμάτων στο τελωνείο - Έννοια - Σιγαρέτα που διασαφήθηκαν με την περιγραφή «μαγειρικά σκεύη» - Γένεση τελωνειακής οφειλής κατά την εισαγωγή - Οφειλέτης της τελωνειακής οφειλής)
   (2005/C 106/10)
   Γλώσσα διαδικασίας: η ολλανδική
   Στην υπόθεση C-195/03, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, την οποία υπέβαλε το Hof van Beroep te Antwerpen (Βέλγιο) με απόφαση της 7ης Μαΐου 2003, η οποία περιήλθε στο Δικαστήριο στις 12 Μαΐου 2003, στο πλαίσιο της δίκης Ministerie van Financiën κατά Merabi Papismedov κ.λπ., παρισταμένων των: KBC Lease Belgium NV, Volvo Truck Finance Belgium NV, το Δικαστήριο (έκτο τμήμα), συγκείμενο από τους J.-P. Puissochet, προεδρεύοντα του έκτου τμήματος, S. von Bahr και U. Lõhmus (εισηγητή), δικαστές, γενική εισαγγελέας: J. Kokott, γραμματέας: R. Grass, εξέδωσε στις 3 Μαρτίου 2005 απόφαση με το ακόλουθο διατακτικό:
   
               1)
            
            
               Προσκομισθέντα στο τελωνείο εμπορεύματα, για τα οποία κατατέθηκε συνοπτική διασάφηση και εκδόθηκε έγγραφο εξωτερικής κοινοτικής διαμετακομίσεως, δεν εισήχθησαν νομοτύπως στο τελωνειακό έδαφος της Κοινότητας εάν, με τα υποβληθέντα στις τελωνειακές αρχές έγγραφα, τα εν λόγω εμπορεύματα έτυχαν ανακριβούς περιγραφής.
            
         
               2)
            
            
               Η τελωνειακή οφειλή που απορρέει από προσκομισθέντα στο τελωνείο εμπορεύματα, τα οποία διασαφήθηκαν με ανακριβή περιγραφή, θεμελιώνεται στο άρθρο 202 του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα.
            
         
               3)
            
            
               Στο αιτούν δικαστήριο εναπόκειται να εξετάσει, λαμβάνοντας υπόψη τις περιστάσεις της υποθέσεως της κύριας δίκης, εάν το πρόσωπο το οποίο κατέθεσε τη συνοπτική διασάφηση ή τη διασάφηση κατέστη υπαίτιο, διά της ανακριβούς περιγραφής, της παράτυπης εισαγωγής του εμπορεύματος. Εάν αυτό δεν συμβαίνει, εναπόκειται στο εν λόγω δικαστήριο να εξετάσει εάν, διά της πράξεως αυτής, το πρόσωπο συνήργησε στην εισαγωγή των εμπορευμάτων ενώ εγνώριζε ή όφειλε λογικώς να γνωρίζει ότι αυτή ήταν παράτυπη.
            
         
      (1)  ΕΕ C 158 της 05.07.2003.